Galicia (urbs)
Galicia, saepius Halicia (Ucrainice Галич, Halych/Halyč, Polonice Halicz) est urbs in Ucraina ad ripam Tyrae fluminis sita, nunc in regione Ivano-Frankivskensi, medio aevo ducatus Galiciensis caput; ab eo et Galicia regio nomen habet. Incolas 6155 habuit (anno 2021). Est in urbe statio ferriviae a Leopoli ad Czernovicum ducentis.

Historia
Anno 1138 Galicia in Chronica Hypatii primum memorata est. Saeculis XII–XIV caput ducatus sui iuris. Daniel Romani filius dux Galiciensis etiam regis ("rex Russiae Galiciae et Ladimiriae") titulum ab Innocentio V pontifice Romano anno 1254 accepit. Ab anno 1392 Galicia Polonica facta est. Saeculo quinto decimo sedes archiepiscopalis ritus Latini Halicia Leopolim translata est. Ab anno 1772 in regno Galiciae et Lodomeriae Austriaco.

Notae

Nexus externi

Condita 1138
Urbes Ucrainae
Regio Ivano-Frankivskensis
Galicia